cyanic-selkie/wikianc huggingface dataset:
იპანემა
იპანემამ სახელი გაითქვა ბოსა-ნოვას სტილის სიმღერით, „The Girl from Ipanema“, რომლითაც მისმა მკვიდრებმა ანტონიო კარლოს ჟობიმმა და ვინისიუშ დე მორაიშმა თავიანთ რაიონს ხოტბა შეასხეს. სიმღერა 1962 წელს დაიწერა, მუსიკა ჟობიმმა შექმნა, პორტუგალიური ტექსტი — დე მორაიშმა, ინგლისური ტექსტი კი მოგვიანებით ნორმან გიმბელმა დაწერა. მისი პოპულარობა კვლავ აღორძინდა, როდესაც 2008 წელს დაიანა კროლმა სიმღერა „Boy from Ipanema“ დაწერა.
იპანემა კოპაკაბანის პლაჟის გაგრძელებას წარმოადგენს, მაგრამ მისგან განსხვავებულია. მოძრაობისათვის შედარებით ხელსაყრელია, რადგან ქუჩები ზოლებადაა გაყვანილი, ბადისებურად. კერძო ინფრასტრუქტურას მიეკუთვნება მსოფლიო კლასის რესტორნები, მაღაზიები და კაფეები. იპანემა რიოს ერთ-ერთი უძვირესი რაიონია. ყოველ კვირა დღეს, პლაჟის სიახლოვეს მდებარე ქუჩაზე მანქანებით მოძრაობა იკრძალება და ოკეანის პირას ადგილობრივები, ისევე როგორც ტურისტები ველოსიპედებით, სკეიტბორდებით და ფეხით გადაადგილდებიან.
დაარსების დღიდან, იპანემამ მნიშვნელოვანი როლი ითამაშა რიოს კულტურაში. გააჩნია უნივერსიტეტები, გალერეები, თეატრები და კაფეები. კარნავალის დროს, იაპნემა რიო-დე-ჟანეიროსგან გამოცალკევებულ, საკუთარ ქუჩის მსვლელობას აწყობს. მას ბანდა დე იპანემას უწოდებენ და ქუჩებში დაახლოებით 50 000 ადამიანი ესწრება.
პლაჟი
პლაჟი ცნობილია თავისი სიკოხტავითა და სოციალური ხარისხით. მის დასავლეთ დაბოლოებაზე აღმართულია ორი მთა. სამაშველო კოშკურებით პლაჟი ნაწილებადაა დაყოფილი. გასწვრივ ყველგან იყიდება ლუდი და ტრადიციული სასმელი კაშასა. პლაჟზე ყოველთვისაა ხალხი, რომელიც ფეხბურთს ან ფრენბურთს თამაშობს.
ზამთარში, აზვირთებული ტალღები ხშირად 9 ფუტს აღწევს. დღის განმავლობაში, წვიმის შემთხვევაში წყლის ფერი ღია ცისფერიდან მუქ მწვანეში გადადის.
მრავალფერი მონაკვეთის დასავლეთ ნაწილში, ლებლონის მხარეს, მდებარეობს ასევე პოპულარული ქვიშიანი ყელი, სადაც ხშირად მოკლე, მოტკეცილ შარვლებში გამოწყობილი კოხტა ქალ-ვაჟები იკრიბებიან.
Travel Channel-მა იპანემის პლაჟი მსოფლიოს ყველაზე „სექსუალურ“ პლაჟად დაასახელა.
რესურსები ინტერნეტში
-22.98382°N, -43.20453°W
NGC 7138
NGC 7138 — სპირალური გალაქტიკა პეგასის თანავარსკვლავედში. აღმოჩენის თარიღია 1864 წლის 3 აგვისტო. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ოზურგეთის საპატიო მოქალაქე
ოზურგეთის მუნიციპალიტეტის საპატიო მოქალაქე — საპატიო წოდება, რომელიც ენიჭება საქართველოს მოქალაქეს ოზურგეთის მუნიციპალიტეტისა და საქართველოს წინაშე დამსახურებისათვის. ასევე, სხვა ქვეყნის მოქალაქეს — განსაკუთრებული დამსახურებისათვის საქართველოსა და ოზურგეთის მუნიციპალიტეტის წინაშე, ან ოზურგეთის მუნიციპალიტეტთან მეგობრული კავშირების განმტკიცებაში შეტანილი წვლილისათვის. დაწესებულია 2018 წლიდან. საბჭოს წარდგენის საფუძველზე, საპატიო წოდებებსა და ჯილდოებს ანიჭებს ოზურგეთის მუნიციპალიტეტის მერი. 2015-2017 წლებში არსებობდა ქალაქ ოზურგეთის საპატიო მოქალაქის წოდება.
სქოლიო
კატეგორია:ოზურგეთის საპატიო მოქალაქეები კატეგორია:საქართველოს ჯილდოები
რავენის მართლმადიდებლური სანათლავი
რავენის მართლმადიდებლური სანათლავი (Battistero Neoniano) — მართლმადიდებლური სანათლავი, მდებარეობს იტალიის ქალაქ რავენაში, ქალაქის ყველაზე ძველი ნაგებობა, რომელიც შემკულია ბიზანტიური მოზაიკით.
1996 წელს მავზოლეუმი რავენის სხვა ადრექრისტიანულ ღირსშესანიშნაობებთან ერთად შეიტანეს იუნესკოს მსოფლიო მემკვიდრეობის სიაში.
რესურსები ინტერნეტში
კატეგორია:რავენა კატეგორია:მსოფლიო მემკვიდრეობის ძეგლები იტალიაში
უნგრეთის გერბი
უნგრეთის სახელმწიფო გერბი წარმოადგენს ევროპულ ფარს, რომლის მარცხენა (ჰერალდიკურად მარჯვენა) ნაწილი შვიდგზის პარალელური მეწამული და ვერცხლის ზოლებია, ხოლო მარჯვენა (ჰერალდიკურად მარცხენა) ზურმუხტოვან სამწვეროვან ბორცვზე ძევს ოქროს გვირგვინი, რომელზეც აღმართულია პატრიარქის ჯვარი. ფარის თავზე მოცემულია წმინდა შტეფანის გვირგვინი.
ისტორია
კატეგორია:სახელმწიფო გერბები კატეგორია:უნგრეთის ეროვნული სიმბოლოები კატეგორია:გერბები გვირგვინის გამოსახულებით კატეგორია:გერბები მთების გამოსახულებით კატეგორია:გერბები ჯვრის გამოსახულებით
პარამონგა
პარამონგა — არქეოლოგიური ძეგლი პერუში. ერთ დროს იგი მნიშვნელოვანი ქალაქი ყოფილა, რომელიც ჩვ. წ. 1200-1400 წლებში ჩიმორის სამეფოში ააგეს.
მდებაროობს მდინარე ფორტალეზაზე, ლიმის ჩრდილოეთით, ქალაქ პატივილკის სიახლოვეს. ვარაუდობენ, რომ იგი პაჩაკამაკის მსგავსად, მნიშვნელოვანი რელიგიური დასახლება ყოფილა. ამჟამინდელი სახელი თანამედროვე ქალაქ პარამონგისგან ეწოდა, თუმცა თავდაპირველი სახელი უცნობია.
რესურსები ინტერნეტში
კატეგორია:პერუს არქეოლოგიური ძეგლები
Sunset Strip
„Sunset Strip“ — ბრიტანელი როკ-მუსიკოს როჯერ უოტერსის მეორე სინგლი ალბომიდან Radio K.A.O.S.. იგი გამოვიდა 1987 წელს. სიმღერაში საუბარია ალბომის მთავარ გმირზე, ბილიზე, რომელიც საცხოვრებლად გადასახლდა ბიძიასთან, აშშ-ში. სინგლის მეორე მხარეზე ჩაწერილი იყო პინკ ფლოიდის „Money“-ს საკონცერტო ვერსია, რომელიც სრულდებოდა უოტერსის 1987 წლის ტურნეს დროს. ვოკალურ პარტიას მასში ასრულებს პოლ კერაკი.
სიმღერაში ნახსენებია ჩარლზ ატლასი - ცნობილი ბოდიბილდერი. „წითელ დრაკონში“ იგულისხმება უელსის სიმბოლო.
სქოლიო
კატეგორია:როჯერ უოტერსის სიმღერები კატეგორია:1987 წლის სიმღერები კატეგორია:1987 წლის სინგლები კატეგორია:სიმღერები როჯერ უოტერსის ავტორობით
ყელეთის ქედი
ლიტერატურა
კატეგორია:შიდა ქართლის მხარის ქედები
ესენტუკი (სადგური)
მინი
ესენტუკი — სამგზავრო რკინიგზის სადგური ჩრდილოეთ კავკასიის რკინიგზის მინერალოვოდსკის მხარეში, მდებარეობს სტავროპოლის ტერიტორიის ქალაქ ესენტუკიში. სადგური მდებარეობს ორმაგი სარკინიგზო ხაზით.
ისტორია
იგი ელექტრიფიცირდა მთელ განშტოებასთან ერთად, 1936 წელს, 1.5 კვ პირდაპირი ენერგიით. 1964 წელს ის 3 კვ ძაბვაზე გადავიდა, 2006 წელს გადავიდა ალტერნატიულ 25 კვ.
2004 წლამდე ესენტუკი სადგური იყო ტერმინალი ზოგიერთი საგარეუბნო ელექტრო მატარებლისთვის, სადგური მინერალნიე ვოდიდან.
2003 წლის 5 დეკემბერს, საგარეუბნო ელექტრო მატარებლის კისლოვოდსკის მეორე ვაგონში - მინერალნიე ვოდიში, აფეთქება მოხდა დილის 7:42 საათზე (მოსკოვის დროით) რკინიგზის სადგურის შესასვლელთან, რის შედეგადაც 36 ადამიანი დაიღუპა, 155 დაშავდა.
თვითმხილველების თქმით, ორმა ქალმა დიდი ჩანთა შეიტანა მანქანაში და აფეთქებამდე რამდენიმე წუთით ადრე გადმოხტნენ ვაგონიდან.
ბომბი ამოქმედდა დისტანციურად. დაღუპულთა ცხედრები გამოიყვანეს აფეთქებული ვაგონიდან, რომელიც აფეთქების შემდეგ თავის მხარეს დაეცა. რუსეთის ფედერაციის საგანგებო სიტუაციების მინისტრის წარმომადგენლის განცხადებით, კიდევ 7 ადამიანი გაიგუდა კვამლის შედეგათ, მაშველებს მათი ნახვის დრო არ ჰქონდათ - 6 ადამიანი გარდაიცვალა, ხოლო 1 საავადმყოფოში გადაიყვანეს უკიდურესად მძიმე მდგომარეობაში. შემთხვევის ადგილზე მუშაობდა სასწრაფო სამედიცინო დახმარების 16 ბრიგადა, მაშველები კისლოვოდსკიდან და სტავროპოლიდან, დაზარალებულები ესენტუკის საავადმყოფოებში გადაიყვანეს.
ესენტუკის სადგურში აფეთქების გამო აღიძრა სისხლის სამართლის საქმე რუსეთის ფედერაციის სისხლის სამართლის კოდექსის ორი მუხლით, პირველი - 205-ე მუხლი (ტერორიზმი) და 105-ე ნაწილი 2 (რაც ითვალისწინებს ორი ან მეტი პირის განზრახ მკვლელობას).
აღსანიშნავია, ისიც, რომ ეს ინციდენტი მეორე იყო იმავე საგარეუბნო ელექტრო მატარებლის აფეთქების შემდეგ, რომელიც 2003 წლის 3 ოქტომბერს პოდკუმოკის სადგურთან მოხდა.
სქოლიო
კატეგორია: კავკასიის რგინიგზა
I Walk Alone (ტარია ტურუნენის სიმღერა)
„I Walk Alone“ — ტარია ტურუნენის სიმღერა და პირველი სინგლი ალბომიდან My Winter Storm. იგი გამოვიდა 2007 წლის 26 ოქტომბერს, ლეიბლ Universal Music-ზე.
სიმღერა
სიმღერა დაიწერა მათიას ლინდბლომისა და ანდერს ვოლბეკის მიერ; შთაგონებულია მოცარტის „რეკვიემის“ მიერ, რის გამოს ქმნის თეატრალურ ატმოსფეროს, რომელსაც აკომპანირებას უწევს ორკესტრი, გიტარა და ტარიას ძლიერი, საოპერო ხმა.
როგორც თვით ტარია აცხადებს, „სიმღერა კარგად აღწერს ჩემს შინაგან გარემოს და წარმომაჩენს, როგორც მომღერალს“.
მუსიკალური ვიდეო
ვიდეო გადაღებულია ეშმაკის ტბაზე, გერმანიის დედაქალაქ ბერლინში. რეჟისორია ჯონ ჰეიტმანი (რომელიც აგრეთვე იყო ჯგუფ Nightwish-ის სიმღერის ვიდეოს „Sleeping Sun“ რეჟისორი). კლიპში ტარიას შესრულებით ოთხი პერსონაჟია წარმოდგენილი: ფენიქსი, გარდაცვლილი ბიჭუნა, თოჯინა და ყინულის (თოვლის) დედოფალი (ამის გამო ტარიას თაყვანისმცემლები ხოლმე როგორც მუსიკისა და ყინულის დედოფალს მოიხსენიებენ).
სქოლიო
კატეგორია:ტარია ტურუნენის სიმღერები კატეგორია:2007 წლის სინგლები
აზატ მოსეს ლაშქრობა საქართველოში
აზატ მოსეს ლაშქრობა საქართველოში — მცირეაზიელ (რუმის) თურქთა მომთაბარე ტომების ლაშქრობა სამხრეთ საქართველოში XIII ს. II ნახევარში აზატ მოსეს მეთაურობით. ამ მოულოდნელი თავსახმის შესახებ მოთხრობილია ჟამთააღმწერელის თხზულებაში. თურქთა ლაშქარმა დაარბია ბასიანი და ტაო, „იწყო მძვინვარედ ოჴრება, ჴოცა და კლვა“. ქართველებმა პარტიზანული ომი დაიწყეს. მტერს ვიწროებში იმწყვდევდნენ და ანადგურებდნენ. განსაკუთრებით ისახელეს თავი აზნაურებმა ხერხემელისძეებმა და ტაოს ერისთავმა თაყა ფანასკერტელმა. სანამ სამცხის მთავარი ბექა I ჯაყელი ჯარს შეკრებდა, თურქებმა დიდი ტერიტორია მოაოხრეს და გამოსაზამთრებლად უკან გაბრუნდნენ.
აზატ მოსე მეორე წელსაც შემოესია სამცხეს, მაგრამ ამჯერად უფრო ორგანიზებულ წინააღმდეგობას წააწყდა. ქართველთა ლაშქარმა ბექა ჯაყელისა და მისი შვილის სარგისის მეთაურობით ვაშლოვანსა და სპერთან ბრძოლებში თურქები დაამარცხა და უკუაქცია.
რესურსები ინტერნეტში
კატეგორია:ლაშქრობები საქართველოში
წიფა (მრავალმნიშვნელოვანი)
საკუთარი სახელი წიფა შეიძლება აღნიშნავდეს:
კუსკოს სამეფო
thumb|250px|კუსკოს სამეფო 1438 წელს (წითლად) კუსკოს სამეფო — თავდაპირველად წარმოადგენდა პატარა სამეფოს ანდების მთებში, რომელიც მე-12 საუკუნეში ინკებმა დააარსეს როგორც ერთი პატარა ქალაქი-სახელმწიფო. სულ მალე, ამ სახელმწიფომ დაიწყო გაფართოება და გარდაიქმნა ინკების იმპერიად. მე-12 საუკუნის დასაწყისში ინკები დასახლებას იწყებენ კუსკოს მიდამოებში. მანკო კაპაკის მმართველობისას, ისინი აარსებენ პატარა ქალაქ-სახელმწიფო კუსკოს (რუკაზე წითლად) 1438 წელს საპა ინკა პაჩაკუტის (მსოფლიოს მბრძანებელი) მმართველობისას, იწყება ინკების შორეული ექსპანსია. პაჩაკუტის მიერ დაპყრობილი ტერიტორია ზომით 1776 წლის აშშ-ის 13 კოლონიის ტოლი იყო. პაჩაკუტიმ კუსკოს სამეფო გადააქცია დიდ იმპერიად, რომელსაც უწოდებდნენ ტაუანტინსუიუს. იმპერია იმართებოდა ფედერალური სისტემით – ცენტრალური ხელისუფლების გარდა არსებობდა ოთხი პროვინცია. აღსანიშნავია, რომ სწორედ იმპერატორმა პაჩაკუტიმ წამოიწყო მაჩუ-პიკჩუს, როგორც დასასვენებელი, თავისუფალი დროის გასატარებელი კომპლექსის მშენებლობა. კუსკოს სამეფოს პირველი დინასტიის საპა ინკები (მმართველები) იყვნენ: მანკო კაპაკი, სინჩი როკა, ლოკე იუპანკი, მაიტა კაპაკი და კაპაკ იუპანკი
ლიტერატურა
კატეგორია:ინკების იმპერია კატეგორია:ისტორიული სახელმწიფოები
Urban Hymns
Urban Hymns — ინგლისური როკ-ჯგუფ The Verve-ის მესამე სტუდიური ალბომი. გამოვიდა 1997 წლის 29 სექტემბერს, ლეიბლზე Hut Recordings. დიდი წარმატება იქონია სინგლების The Drugs Don't Work, Sonnet, Lucky Man და უპირველეს ყოვლისა, სიმღერის Bitter Sweet Symphony დახმარებით.
სიმღერების სია
ყველა სიმღერის ავტორი - რიჩარდ ეშკროფტი, გარდა მითითებულისა.
შენიშვნა: „Deep Freeze“ დამალული სიმღერაა. ალბომის ციფრულ ვერსიაში „Come On“ და „Deep Freeze“ შეტანილია ცალ-ცალკე, ხანგრძლივი პაუზის გარეშე.
B-მხარეები
ალბომის სხვადასხვა სინგლზე საერთო ჯამში მოხვდა 11 B-მხარე:
სხვა სიმღერები
ალბომის არც ერთ ვერსიაში თუ სინგლებში არ მოხვდა შემდეგი სიმღერები:
პირველი სამი სიმღერის ახალი ვერსიები ჩაიწერა რიჩარდ ეშკროფტის სადებიუტო სოლო ალბომისთვის, ხოლო კიდევ ორი შეტანილია კომპილაციაში This Is Music: The Singles 92–98.
სქოლიო
კატეგორია:The Verve-ის ალბომები კატეგორია:1997 წლის ალბომები კატეგორია:Hut Records-ის ალბომები კატეგორია:Virgin Records-ის ალბომები კატეგორია:ალბომები კრის პოტერის პროდიუსერობით კატეგორია:ალბომები მარტინ გლოვერის პროდიუსერობით
Camponotus subtruncatus
Camponotus subtruncatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
უიჩიტო-ფოლზი
უიჩიტო-ფოლზი (Wichita Falls) — ქალაქი აშშ-ში, ტეხასის შტატში. მდებარეობს მდინარე უიჩიტოს ნაპირზე. მოსახლეობა 104 683 ადამიანი (2019). ქალაქში განთავსებულია საავიაციო ბაზა.
სქოლიო
კატეგორია:ტეხასის შტატის ქალაქები
Tapinoma muelleri
Tapinoma muelleri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tapinoma-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
მარაკანა
მარაკანის სტადიონი (Estádio do Maracanã), ოფიციალურად ჟურნალისტ მარიო ფილიოს სტადიონი (Estádio Jornalista Mário Filho) — ღია ცის სტადიონი ბრაზილიის ქალაქ რიო-დე-ჟანეიროში. ეკუთვნის რიო-დე-ჟანეიროს შტატის მთავრობას. მდებარეობს მარაკანის რაიონში; სახელი ეწოდა მდინარე მარაკანისგან, რომელიც დღეს არხშია მოქცეული. გაიხსნა 1950 წელს, ფიფას მსოფლიო საფეხბურთო ჩემპიონატის სამასპინძლოდ, სადაც ფინალურ თამაშში ურუგვაიმ ბრაზილია 2-1 დაამარცხა. ამის შემდეგ, სტადიონი ძირითადად საფეხბურთო მატჩებისათვის გამოიყენება რიო-დე-ჟანეიროს უმთავრეს კლუბებს შორის შეხვედრებისას; მათ შორის არიან „ბოტაფოგო“, „ფლამენგო“, „ფლუმინენსე“ და „ვასკო და გამა“. სტადიონი ასევე მასპინძლობს კონცერტებსა და სხვა სპორტულ ღონისძიებებს. მიუხედავად იმისა, რომ 1950 წლის ფეხბურთის ჩემპიონატის ფინალს მარაკანაზე 199 854 მაყურებელი დაესწრო (ამ დროისათვის მსოფლიოს უდიდესი სტადიონი იყო), ამჟამად ის 82 238 მაყურებელს იტევს. მარაკანაზე ჩატარდა 2007 წლის პანამერიკული თამაშების მთავარი ღონისძიებები, საფეხბურთო ფინალი და გახსნისა და დახურვის ცერემონიალები.
დროთა განმავლობაში, სტადიონმა მრავალმხრივი ხასიათი შეიძინა და გარდა ფეხბურთისა, მასპინძლობს სხვადასხვა შოუებსა და სპორტულ თამაშებს, მაგალითად ფრენბურთს. მოდერნიზაციის სამუშაოების ჩატარების შემდეგ, ამჟამად ის 82 238 მაყურებელს იტევს და წარმოადგენს ბრაზილიისა და ზოგადად სამხრეთ ამერიკის უდიდეს სტადიონს.
ამჟამად, მარაკანა სარემონტო სამუშაოების გამო დახურულია და დასრულების შემდეგ, მისი ტევადობა 85 000 ადამიანს მიაღწევს, როდესაც იგი უმასპინძლებს 2013 წლის ფიფას კონფედერაციის თასს, 2014 წლის მსოფლიო საფეხბურთო ჩემპიონატს, 2016 წლის ზაფხულის ოლიმპიურ თამაშებსა და 2016 წლის ზაფხულის პარალიმპიურ (ინვალიდთა) თამაშებს. სტადიონი 2013 წელს გაიხსნა.
სქოლიო
კატეგორია:ბრაზილიის საფეხბურთო სტადიონები კატეგორია:ოლიმპიური სტადიონები კატეგორია:რიო-დე-ჟანეირო
ბუნდესრატი
ბუნდესრატი შეიძლება აღნიშნავდეს:
Bundesrat Bundesrat Bundesrat Bundesratas Bondsraad Бундесрат
ნარგიზ ხალილოვა
ნარგიზ ხალილოვა (Nərgiz Ramazan qızı Xəlilova; ლენინგრადი, რუსეთის სფსრ, სსრკ — მოსკოვი, რუსეთი) — მოდის ხატი აზერბაიჯანის სსრ-ში, მუსიკათმცოდნე.
ბავშვობა
ნარგიზის მამა რამაზან ხალილოვი თბილისში ცხოვრობდა. ის იყო ავართა მთავრის შვილი. მას ჟურნალისტური განათლება ჰქონდა მიღებული. 1930 წელს იგი აკრედიტებული იყო ლენინგრადში გაზეთში რეპორტიორად, სადაც გაიცნო ნარგიზის მომავალი დედა.
დედამისი, ელვირა ხალილოვა, დაიბადა ბელორუსში. წყვილმა ერთად 20 წელი იცხოვრა.
ნარგიზ ხალილოვა დაიბადა ლენინგრადში, რუსეთში. დიდი სამამულო ომის დასრულების შემდეგ ის დედასთან ერთად ჩავიდა ბაქოში, სადაც მამამისი ცხოვრობდა. ისინი კომპოზიტორ უზეირ ჰაჯიბეკოვის სახლში დასახლდნენ. ნარგიზის ბებია იყო უზეირ ჰაჯიბეკოვის და მუსლიმ მაგომაევის მეუღლეების და. უზეირ ჰაჯიბეოვი და მისი მეუღლე მალიქა ჰაჯიბეილი იყვნენ ნარგიზ ხალილოვას პირველი მუსიკის მასწავლებლები.
ნარგიზის ბავშვობა უდარდელი იყო. იგი გარშემორტყმული იყო ყურადღებით და სითბოთი. დედამისი ელვირა გულის დაავადებით იყო დაავადებული. მეუღლის გარდაცვალების შემდეგ ნარგიზის მამა ღრმა დეპრესიაში ჩავარდა, მაგრამ მოგვიანებით გადაწყვიტა ხელახლა დაქორწინება.
ოჯახური ცხოვრება
რამდენიმე წლის შემდეგ ნარგიზი და მალიქი დაშორდნენ. ამას რამდენიმე მიზეზი ჰქონდა: ხასიათების შეუთავსებლობა, საერთო ინტერესების არარსებობა და ცოლის მიმართ გაუმართლებელი ეჭვიანობა. განქორწინების შემდეგ ნარგიზი მამის სახლში დაბრუნდა.
იალღუნი
იალღუნი (Tamarix) — მერქნიან მცენარეთა გვარი იალღუნისებრთა ოჯახისა. ზაფხულმწვანე, იშვიათად მარადმწვანე ბუჩქები ან ტანდაბალი ხეებია. სიმაღლე 3-12 მ-ს აღწევს. წვრილი გრძელი ყლორტები დაფარული აქვთ პატარ-პატარა მოცისფრო ან მონაცისფრო ქერქლისებრი ფოთლებით, რომლებიც მარილის გამომყოფი ჯირკვლებით არის მოფენილი.
54-მდე სახეობა გავრცელებულია სამხრეთ ევროპაში, წინა და ცენტრალურ აზიისა და აფრიკაში. საქართველოში 3 სახეობაა. გვხვდება როგორც ბარად (საქართველოში ზღვის დონიდან 600 მ-მდე), ისე მთაში (მაგალითად, შუა აზიაში ზღვის დონიდან 3600 მ-მდე აღწევს).
ნარგიზ ხალილოვა
ოჯახური ცხოვრება
მან ყურადღება მიიპყრო არა მარტო სილამაზით, არამედ სტილითაც. ნარგიზ ხალილოვა პირველი ქალი იყო აზერბაიჯანში, რომელმაც ქვეყანაში შარვლის კოსტიუმი ჩაიცვა. მაშინ ეს აღიქმებოდა გამბედავ ნაბიჯად.
იალღუნი
იზრდება ჭალის ტყეებში, ზღვისპირა ქვიშაზე, ტბების, მდინარეების და სარწყავი არხების ნაპირებზე, რიყეზე, ველისა (სპერისა) და უდაბნოს დამლაშებულ ნიადაგზე და სხვა. იალღუნი სინათლის მოყვარული და სწრაფმზარდია. კარგად იტანს გვალვას.
ნარგიზ ხალილოვა
ოჯახური ცხოვრება
რამდენიმე ხნის შემდეგ მან გაიცნო თავისი ძმის მეგობარი - სლავიკ აგარანოვი. ის იყო ერთ-ერთი მდიდარი ებრაელის შვილი და ქალაქის „ოქროს ახალგაზრდობის“ ლიდერი. მას სიგიჟემდე უყვარდა ნარგიზი და ისინი სამოქალაქო ქორწინებაში ცხოვრობდნენ.
იალღუნი
თავისი ნაზი ფოთლებისა და უხვი ყვავილების გამო ძალზე დეკორატიულია, განსაკუთრებით გამოსადეგია მლაშობების გასამწვანებლად. თაფლოვანი მცენარეა. ზოგი სახეობა სარწყავი კულტურების სარეველაა. ამრავლაბენ კალმით, თესლითა და ფესვის ამონაყრით. მერქანს იყენებენ სახარატო საქმეში. შეიცავს საღებავ და მთრიმლავ ნივთიერებებს. გამოსადეგია უდაბნოში მოძრავი ქვიშის დასამაგრებლად.
ლიტერატურა
კატეგორია:იალღუნისებრნი
ნარგიზ ხალილოვა
პატიმრობა და ახალი ქორწინება
მოგვიანებით წყვილმა მოსკოვში გადასვლა გადაწყვიტა. იქ მისი მეუღლე უერთდება ვალუტის მოვაჭრეების ჯგუფს. აგარანოვი ყიდულობდა მოდურ ნივთებს და ჩამოჰქონდა ისინი ბაქოში, სადაც მათ ძალიან ძვირად ყიდდა. თავიდან მარტო მუშაობდა. შემდეგ ბანდებში დაიწყო მუშაობა და ვალუტით ოქრო იყიდა, რაც შემდგომ საზღვარგარეთ გაყიდა.
ერთხელ ადგილობრივმა ხელისუფლებამ ცოლ-ქმარი დააკავა. ნარგიზ ხალილოვას სავალუტო დანაშაულში ედებოდა ბრალი და მას რვა წლით თავისუფლების აღკვეთა მიუსაჯეს.
კოლონიაში ყოფნისას, ისააკ გერშველდი, კგბ-ს გამომძიებელი, რომელიც იცნობდა ნარგიზს პატიმრობამდე ფარულად იყო შეყვარებული მასზე. ნარგიზის გათავისუფლების დღეს მან გული გაუხსნა ნარგიზს და გამოუტყდა, რომ მასზე იყო შეყვარებული. იმ დროისთვის გერშველდი დაქორწინებული იყო და ჰყავდა ორი ქალიშვილი. ნარგიზი თანახმდება გერშველდზე დაქორწინაბზე და მასთან ერთად ცხოვრობდა 16 წელი. დაქორწინების შემდეგ გერშველდს გაუქმდა სისტემაში მუშაობის უფლება.
გერშველდზე დაქორწინების შემდეგ ნარგიზი კვლავ მოსკოვში გადავიდა საცხოვრებლად, სადაც მისმა მეუღლემ სტამბა გახსნა.
საზოგადოებრივი მოღვაწეობა
ნარგიზ ხალილოვა აქტიური საქმიანი ცხოვრებით ცხოვრობდა. იგი მუშაობდა აზერბაიჯანის ხელოვნების ეროვნულ მუზეუმში, ეწეოდა საქველმოქმედო საქმიანობას, გაამდიდრა უზეირ ჰაჯიბეკოვის ფონდი და ინვესტიცია ჩადო ახალგაზრდა მუსიკოსებსა და კულტურის სხვა მოღვაწეებში.
1998 წელს ნარგიზ ხალილოვას მამა გარდაიცვალა. რამაზან ხალილოვი იყო უზეირ ჰაჯიბეილის სახლ-მუზეუმის დირექტორი. მისი გარდაცვალების შემდეგ თანამდებობა ნარგიზმა დაიკავა.
გარდაცვალება
1990-იანი წლების ბოლოს ნარგიზმა ცუდად გრძნობდა თავს. ექიმებმა მას თავიდან არასწორი დიაგნოზი დაუსვეს ფილტვების ანთების სახით. მიუხედავად იმისა, რომ მათ დაიწყეს ნარგიზის მკურნალობა ძლიერი ანტიბიოტიკებით, მისი მდგომარეობა კვლავ გაუარესდა. 1998 წელს მისმა ძმამ რუფატმა ნარგიზი მეუღლესთან ერთად მოსკოვში წაიყვანა. იქ ის ჰერცენის ონკოლოგიის ინსტიტუტში მოათავსეს შესამოწმებლად. ნარგიზს ინსტიტუტში ლეიკემიის დიაგნოზი დაუსვეს.
ნარგიზი გარდაიცვალა. იგი ბაქოში ჩამოასვენეს. აეროპორტში უამრავი ნაცნობი და უცნობი ხალხი შეიკრიბა. დაკრძალეს ბაქოში მდებარე რუსულ სასაფლაოზე.
ნარგიზ ხალილოვას შვილები არ ჰყავდა.
სქოლიო
კატეგორია:აზერბაიჯანელი ქალები
Camponotus subtilis
Camponotus subtilis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
მოლიოს კულტურა
მინი|250პქ|ჩულპა - მოლიოს ხალხის სამარხი მოლიოს კულტურა — კულტურა, რომელიც არსებობდა ჩვ. წ. 1000 - 1500 წლებში, ტიუანაკოს კულტურის დაცემის შემდეგ, თანამედროვე ბოლივიის ტერიტორიაზე. კულტურა განვითარდა პუკინის ხალხის პატარა ქალაქ-სახელმწიფოებში. XV საუკუნეში, აიმარას ხალხის დაპყრობებს გადარჩენილი პუკინის მიწები ინკებმა დაიპყრეს. მოლიოს ხალხი იაგუარს ეთაყვანებოდა.
მოლიოს ერთ-ერთი საუკეთესოდ შემონახული მონუმენტები მდებარეობს ტიტიკაკას ტბის ჩრდილოეთით, ბოლივიის დედაქალაქ ლა-პასიდან 325 კმ-ის მოშორებით. განეკუთვნება 1145-1425 წლებს. შემორჩენილია ასზე მეტი შენობა, ქუჩები და მოედნები. განვითარებული იყო კერამიკა.
ზრდასრულ ადამიანებს კრძალავდნენ ინდივიდუალურად, სამარხ კოშკებში (ჩულპა), რომლებიც ქვისა და ალიზისგან იყო აგებული, ხოლო ბავშვებს საკუთარი სახლების იატაკის ქვეშ.
რესურსები ინტერნეტში
კატეგორია:ბოლივიური კულტურა კატეგორია:ბოლივიის არქეოლოგია კატეგორია:კოლუმბამდელი კულტურები
ომოდეოს ტბა
ომოდეო (Lago Omodeo) — ხელოვნური ტბა იტალიაში, კუნძულ სარდინიის ცენტრალურ-დასავლეთ ნაწილში.
ტბა 1920-იან წლებში აშენდა. დამბა, რომელიც ინჟინერმა ანჯელო ომოდეომ დააპროექტა და გაიხსნა 1924 წელს. ამ დროისთვის ის ევროპაში უდიდესი წყალსაცავი იყო. ტბის სიგრძე 20 კმ-ია.
1997 წელს აშენდა ახალი დამბა, რომელიც მიეძღვნა შუა საუკუნეების სარდინიელ მოსამართლე ელეონორა არბორეელს. მისი სიგრძე 582 მეტრია, სიგანე კი 120 მ.
რესურსები ინტერნეტში
კატეგორია:იტალიის ტბები კატეგორია:სარდინიის გეოგრაფია
უცხოეთის აგენტების რეგისტრაციის აქტი (აშშ)
უცხოეთის აგენტების რეგისტრაციის აქტი (Foreign Agents Registration Act, FARA) (2 U.S.C. § 611 et seq.) — ამერიკის შეერთებულ შტატებში მიღებული კანონი, რომელიც უცხო ქვეყნის ინტერესების წარმომადგენელ პირებს ვინაობის გასაჯაროებას ავალდებულებს. კანონი მოითხოვს, რომ „უცხოეთის აგენტებმა“ (პიროვნებები ან ორგანიზაციები, რომლებიც მონაწილეობენ უცხო ქვეყნების მთავრობების ლობირებასა და ადვოკატირებაში) გაიარონ რეგისტრაცია აშშ-ის იუსტიციის დეპარტამენტში (Department of Justice, DOJ) და საჯარო გახადონ მათი კავშირები, ქმედებები და ფინანსური კომპენსაცია.
FARA არ კრძალავს უცხოური ინტერესების ლობირებას, ან რაიმე სხვა კონკრეტულ ქმედებას. მის გაცხადებულ მიზანს წარმოადგენს გამჭვირვალობის ხელშეწყობა ამერიკის საზოგადოებრივ აზრზე, პოლიტიკაზე და კანონმდებლობაზე უცხოური გავლენების შესახებ, რა მიზნითაც იუსტიციის დეპარტამენტი ვალდებულია, უზრუნველჰყოს მსგავსი ინფორმაციის საჯაროობა. FARA ძალაში შევიდა 1938 წელს და მისი მთავარი ფუნქცია ნაცისტურ პროპაგანდასთან გამკლავება იყო. თავდაპირველად კანონის აღსასრულებლად სისხლის სამართლებრივი დევნაც გამოიყენებოდა, თუმცა, 1966 წლიდან მხოლოდ სამოქალაქო სახდელები და ნებაყოფლობითი რეგისტრაცია გამოიყენება.
FARA-ს ადმინისტრირებას და აღსრულებას უზრუნველჰყოფს შესაბამისი დანაყოფი (FARA Unit) იუსტიციის დეპარტამენტის ეროვნული უსაფრთხოების დივიზიის (National Security Division, NSD) კონტრდაზვერვისა და ექსპორტის კონტროლის განყოფილებაში (Counterintelligence and Export Control Section, CES). 2016 წლის შემდეგ რეგისტრაცია 30%-ით არის გაზრდილი და ამჟამად რეგისტრირებულია 500-ზე მეტი უცხოური გავლენის აქტიური აგენტი.
ფონი
ამერიკის პოლიტიკაზე უცხოური გავლენები სახელმწიფოს ჩამოყალიბების დღიდან აქტიური განხილვის და შეშფოთების საგანი იყო. 1796 წელს, პრეზიდენტის თანამდებობიდან გადადგომამდე გამოქვეყნებულ წერილში ჯორჯ ვაშინგტონმა გააფრთხილა ამერიკელი პოლიტიკოსები უცხო ქვეყნების შესახებ, რომლებიც შეეცდებოდნენ გავლენის მოპოვებას ამერიკის მთავრობასა და ხალხზე, კერძოდ, ადგილობრივი მარიონეტების საშუალებით. ჯერ კიდევ 1808 წელს წარმომადგენელთა პალატა იძიებდა აშშ არმიის გენერალ ჯეიმზ ვილკინსონთან დაკავშირებულ ბრალდებებს, რომ იგი, შეიძლება, ესპანეთის ჯაშუში ყოფილიყო. 1852 წელს კონგრესმა მიიღო ერთიანი რეზოლუცია, რომელიც მოიხმობდა ვაშინგტონის გაფრთხილებას და ადასტურებდა აშშ-ის ხელისუფლების მზაობას „უცხოური გავლენათა ბოროტების“ წინააღმდეგ ბრძოლისთვის.
მიუხედავად იმისა, რომ უცხოური გავლენებთან დაკავშირებული შეშფოთება ამერიკულ პოლიტიკაში თავიდანვე არსებობდა, ამერიკელებს უცხოური მთავრობების და ინტერესების ლობირება არ ეკრძალებათ. აშშ-ის კონსტიტუციის პირველი შესწორებით გარანტირებულია მთავრობისადმი მიმართვის უფლება, მათ შორის, პოლიტიკური ლობირების ფორმით, როგორც მოქალაქე, ისე არამოქალაქე პირებისთვის. შედეგად, უცხოურ გავლენებთან ბრძოლის დროს გამჭვირვალობის მისაღწევად ცენზურის გამოყენება, როგორც წესი, არ ხდებოდა. მხოლოდ 1917 წელს, პირველ მსოფლიო ომში ამერიკის შეერთებული შტატების ჩართვიდან ცოტა ხნის შემდეგ დაიწყო კონგრესმა ოფიციალური ზომების მიღება უცხოური ლობიზმის რეგულირებისა და შეზღუდვის მიზნით, რისთვისაც განიხილებოდა უცხოური აგენტებისთვის თავიანთი საქმიანობის გასაჯაროების დავალდებულება და ნებართვის გარეშე ლობისტური საქმიანობის აკრძალვა არამოქალაქე რეზიდენტებისათვის.
ისტორია
1930-იან წლებში გერმანიაში ნაციზმის აღზევების და აშშ-ში უცხოურ პროპაგანდასთან დაკავშირებული ზრდადი შეშფოთების პასუხად წარმომადგენელთა პალატამ შექმნა არაამერიკური ქმედებების საგანგებო საგამოძიებო კომიტეტი (Committee on Un-American Activities). კომიტეტს დაევალა, ეწარმოებინა საგამოძიებო მოქმედებები სამი მიმართულებით: (1) ამერიკის შეერთებულ შტატებში ნაცისტური პროპაგანდის მასშტაბი, ხასიათი და მიზნები; (2) ამერიკის შეერთებულ შტატებში იმ ძირგამომთხრელი პროპაგანდის გავრცელება, რომელიც ხელშეწყობილია უცხო ქვეყნებისგან და ეწინააღმდეგება მმართველობის იმ ფორმის პრინციპებს, რომელიც გარანტირებულია კონსტიტუციით; (3) ნებისმიერი სხვა საკითხი აღნიშულის გარშემო, რომელიც დაეხმარება კონგრესს ნებისმიერი საჭირო საკანონმდებლო ზომის მიღებაში.
კომიტეტის რეკომენდაციების საფუძველზე, 1938 წელს ძალაში შევიდა „უცხო ქვეყნის აგენტების რეგისტრაციის აქტი“ (FARA), რომელმაც მიზანში ამოიღო პროპაგანდა და ძირგამომთხრელი პოლიტიკური საქმიანობა, განსაკუთრებით, ნაცისტური წყაროების მხრიდან. კანონი ეხებოდა როგორც ამ ინტერესებისთვის მოქმედ, ისე მათთან კავშირში მყოფ უცხოური გავლენის აგენტებს. კანონი არ კრძალავდა ამგვარ ქმედებებს, თუმცა, უცხო ქვეყნების მთავრობებსა და მრწმუნებლებთან კავშირში მყოფ პირებს, რომლებიც პროპაგანდას ეწეოდნენ, აკისრებდა ინფორმაციის გასაჯაროების ვალდებულებას თავიანთი კლიენტების, ქმედებების და კონტრაქტის პირობების შესახებ. კანონის აღსრულება სახელმწიფო დეპარტამენტს დაეკისრა, რომელმაც ამას პროტესტით უპასუხა, რადგან არ გააჩნდა მსგავსი პასუხისმგებლობის შესაბამისი რესურსები და პერსონალი, რის შედეგადაც აღსრულების უფლებამოსილება 1942 წლიდან იუსტიციის დეპარტამენტს გადაეცა. დეპარტამეტის ახლადდაფუძნებულ ომის დანაყოფში ჩამოყალიბდა „უცხოური აგენტების რეგისტრაციის განყოფილება“ (Foreign Agents Registration Section), რომელმაც ომის პერიოდში 23 სისხლის სამართლის საქმე აწარმოა.
ომის დასრულების (1945) შემდეგ FARA-ს აღსრულება მნიშვნელოვნად შემცირდა: 1945–1955 წლებში მხოლოდ ორი საქმე აწარმოეს, ხოლო 1955–1962 წლებში წამოწყებული ცხრა საქმე მხოლოდ რეგისტრაციის დაგვიანებას ეხებოდა.
1966 წლის რევიზია
1966 წელს FARA-ში შესწორება შევიდა. კანონი დავიწროვდა და შეეხო აგენტებს, რომლებიც უშუალოდ მუშაობენ უცხო ქვეყნის ძალებთან იმისთვის, რომ ხელისიფლების გადაწყვეტილებებზე ზემოქმედების გზით ეკონომიკური ან პოლიტიკური სარგებელი მიიღონ. შესწორებამ კანონის ფოკუსი პროპაგანდიდან პოლიტიკურ ლობირებაზე გადაიტანა და დაავიწროვა ტერმინ „უცხო ქვეყნის აგენტის“ მნიშვნელობაც. შედეგად, პიროვნება და ორგანიზაცია აღარ მოხვდებოდა FARA-ს ბაზაში, თუ მთავრობა ვერ დაადასტურებდა, რომ ისინი მოქმედებდნენ „უცხო ქვეყნის მრწმუნებლის დავალებით, მოთხოვნით ან ხელმძღვანელობით და კონტროლით“ და აღნიშნული სავარაუდო აგენტი „ჩართული იყო პოლიტიკურ საქმიანობაში აღნიშნული მრწმუნებლის ინტერესების სასარგებლოდ“, მათ შორის, „წარმოადგენდა ასეთი მრწმუნებლის ინტერესებს შეერთებული შტატების მთავრობის ნებისმიერი ორგანოს და ოფიციალური პირის წინაშე“.
XXI საუკუნე
შეერთებული შტატების იუსტიციის დეპარტამენტმა შექმნა FARA-ს რეგისტრანტების მონაცემთა ონლაინ ბაზა. 2004 წელს იუსტიციის დეპარტამენტმა განაცხადა, რომ მანამდე არსებული მონაცემთა ბაზა არასახარბიელო მდგომარეობაში იყო და 2007 წლისთვის გაუშვა მონაცემთა ონლაინ ბაზა, რომელიც ხელმისაწვდომია საზოგადოებისთვის. იმავე წელს დეპარტამენტმა განაცხადა, რომ ქვეყანაში არსებობდა დაახლოებით 1 700 ლობისტი, რომელიც კონგრესის, თეთრი სახლის და ფედერალური მთავრობის წინაშე წარმოადგენდა 100-ზე მეტი ქვეყნის აქტორს, ხოლო მათი მნიშვნელოვანი ნაწილი არ იყო რეგისტრირებული FARA-ს მონაცემთა ბაზაში.
საჯარო ინტერესის, რეგისტრაციათა და გახმაურებული საქმეების რაოდენობის ზრდის შემდეგ, კერძოდ, 2016 წლის შემდეგ, ჟურნალი Foreign Affairs წერდა: „FARA აღარ არის ახალი გარიგების დროინდელი ერთი მივიწყებული და ხშირად, იგნორირებული რეფორმა. ძალაში შესვლიდან რვა ათეული წლის შემდეგ იგი, ბოლოს და ბოლოდ, ღირს იმ ქაღალდად, რომელზეც დაიწერა“.
მოქმედების სფერო
აქტი მოითხოვს ყველა ქმედებისა და ფინანსების გასაჯაროებას შემდეგი სუბიექტებისგან:
ორგანიზაციები, რომლებიც შეიძლება მსგავს უცხო კონტროლს ექვემდებარებოდნენ, შეიძლება მოიცავდეს პოლიტიკურ აგენტებს, საზოგადოებასთან ურთიერთობის მრჩევლებს, სარეკლამო აგენტებს, საინფორმაციო სამსახურების თანამშრომლებს, პოლიტიკურ კონსულტანტებს, ფონდებს ან ნებისმიერ სხვას, რომლებიც უცხო ქვეყნის ძალას შეერთებული შტატების მთავრობის რომელიმე ოფიციალურ ორგანოსთან წარმოადგენენ.
კანონი არ მოიცავს ახალი ამბების ან ბეჭდური მედიის სამსახურებს, რომლებიც არ არიან უცხოელი მრწმუნებლის მფლობელობაში. მასში ასევე გათვალისწინებულია ღია გამონაკლისი „რელიგიური, სასკოლო, აკადემიური და სამეცნიერო, ან ხელოვნების მიმართულებისთვის“, ასევე, მათთვის, რომლებიც „ძირითადად არ ემსახურებიან უცხოურ ინტერესს“.
იმ ორგანიზაციების მაგალითები, რომლებიც უცხო ქვეყნების მთავრობებს ლობირებენ, არის DMP International, Flynn Intel Group, DLA Piper, Dickens & Madson Canada, Invest Northern Ireland, Japan National Tourism Organization, Netherlands Board of Tourism and Conventions და Ketchum Inc.
გახმაურებული საქმეები
FARA-ს ეგიდით განხორციელდა რამდენიმე ათეული სისხლის სამართლისა და სამოქალაქო საქმის წარმოება. გახმაურებულ საქმეთა შორის აღსანიშნავია:
ბრალდებები შერჩევითი აღსრულების შესახებ
მიუხედავად იმისა, რომ აქტი უცხოეთის ნებისმიერი აგენტის წინააღმდეგაა მიმართული, ხშირია ბრალდებები მისი შერჩევითი გამოყენების თაობაზე იმ ქვეყნების წინააღმდეგ, რომლებთანაც იმჟამინდელ ადმინისტრაციას არასახარბიელო დამოკიდებულება აქვს. მსგავსი ბრალდება გაჟღერდა ირლანდიის ჩრდილოეთის დახმარების კომიტეტის მიერ. 1980-იან წლებში FBI-მ ჩაატარა ოპერაციები სალვადორის ხალხის სოლიდარობის კომიტეტის წინააღმდეგ (Committee in Solidarity with the People of El Salvador, CISPES), რაც, გამოთქმული ბრალდებების მიხედვით, FARA-ს შერჩევითი აღსრულების მაგალითი იყო. როგორც აღნიშნული ბრალდების ავტორები აღნიშნავდნენ, იმავე პერიოდში ბიურომ ყურადღების მიღმა დატოვა FARA-ს სავარაუდო დარღვევა ჟურნალ Soldier of Fortune-ის მიერ, რომელიც რეგულარულად აქვეყნებდა განცხადებებს როდეზიის ეროვნულ არმიაში მებრძოლთა მისაზიდად.
1950-იან წლებში პრეზიდენტ ეიზენჰაუერის ადმინისტრაციამ რამდენჯერმე მოითხოვა ამერიკის სიონისტთა საბჭოსგან ორგანიზაციის „უცხო ქვეყნის მთავრობის აგენტად“ დარეგისტრირება. 1962 წლის ნოემბერში შეერთებული შტატების გენერალურმა პროკურორმა რობერტ კენედიმ დაავალა იუსტიციის დეპარტამენტს, დაერეგისტრირებინა ამერიკის სიონისტური საბჭო უცხოეთის აგენტად FARA-ს ბაზაში, რადგან იგი ფინანსდებოდა ისრაელის ებრაელთა სააგენტოსგან და შესაბამისად, ისრაელის ინტერესებით მოქმედებდა. დეპარტამენტმა აღნიშნული მოთხოვნა, მოგვიანებით, უკან გაიწვია.
2005 წლის საქმემ „შეერთებული შტატები ფრენკლინის, როზენის და ვაისმანის წინააღმდეგ“ (United States v. Franklin, Rosen, and Weissman), რომელიც აშშ-ის თავდაცვის დეპარტამენტის თანაშრომელ ლარი ფრენკლინის, AIPAC-ის პოლიტიკის დირექტორ სტივენ როზენის და AIPAC-ის უფროს ანალიტიკოს კით ვაისმანის წინააღმდეგ მიმდინარეობდა, წარმოშვა ეჭვები, რომ AIPAC-ი უფრო მკაცრი დაკვირვების ქვეშ მოექცეოდა. ფრენკლინმა აღიარა, რომ სამთავრობო საიდუმლოებებს გადასცემდა როზენს და ვაისმანს, ასევე, ისრაელის მთავრობის ერთ-ერთ ოფიციალურ პირს, თუმცა, როზენის და ვაისმანის წინააღმდეგ საქმე არ აღძრულა და არც AIPAC-ის წინააღმდეგ მიუღიათ ზომები.
შემოთავაზებული რეფორმა
FARA-ს მოდერნიზაციის და აღსრულების გაუმჯობესების მიზნით შემოთავაზებული იქნა რამდენიმე რეფორმა. 2016 წლის სექტემბერში აშშ-ის იუსტიციის დეპარტამენტის გენერალური ინსპექციის ოფისმა გამოაქვეყნა ეროვნული უსაფრთოების დანაყოფის მიერ FARA-ს აღსრულების აუდიტი. აუდიტში აღნიშნული იყო, რომ უსაფრთხოების დანაყოფის თანამშრომლების მხრიდან შემოთავაზებული იქნა იდეა იუსტიციის დეპარტამენტის დამატებითი საგამოძიებო ფუნქციებით აღჭურვის თაობაზე FARA-ს უკეთ აღსასრულებლად, აგრეთვე, ლობირების გასაჯაროების აქტით გათვალისწინებული გამონაკლისების გაუქმების შესახებ.
არამომგებიანი ორგანიზაციები აცხადებენ, რომ FARA-ში მოცემული ზედმეტად ფართო განსაზღვრებები მოიცავს ყოველდღიურ არამომგებიან საქმიანობებსაც, რის გამოც მათ შეიძლება უცხოეთის აგენტად დარეგისტრირება მოუხდეთ. ამის საპასუხოდ, არსებობს შემოთავაზებები, რომ უცხოელი მრწმუნებელი განისაზღვროს, როგორც მხოლოდ უცხო ქვეყნის მთავრობა ან პოლიტიკური პარტიები და მათ ინტერესებში მოქმედი პირები, ასევე, შეიცვალოს აგენტის ამჟამინდელი, ფართო და გაურკვეველი დეფინიცია და მიესადაგოს აგენტურის კანონის მესამე განმარტებას, რომელიც ამერიკის იურისპრიდენციის ინსტიტუტის მიერაა გამოცემული.
რუსეთი
2012 წელს რუსეთმა შემოიღო კანონი, რომელიც ყველას, ვინც „დახმარებას იღებს“ უცხოეთიდან, ან იმყოფება რუსეთის გარედან მომდინარე „გავლენის ქვეშ“, ავალდებულებს დარეგისტრირდნენ, როგორც „უცხოეთის აგენტები“. კანონს თავდაპირველად FARA-ს ადარებდნენ, თუმცა მისი მოქმედების არეალი თანდათან მნიშვნელოვნად გაფართოვდა და შეეხო ყველას, ვინც რაიმე სახის დახმარებას იღებს უცხოეთიდან და ოდესმე ყოფილა „აფილირებული“ უცხოელ აქტორებთან. რეგისტრირებულ პირებს აეკრძალათ სახელმწიფო დაფინანსების მიღება, პედაგოგიური საქმიანობა სახელმწიფო უნივერსიტეტებში და ბავშვებთან მუშაობა.
ავსტრალია
ავსტრალიის უცხოური გავლენების გამჭვირვალობის სქემის აქტი (Foreign Influence Transparency Scheme Act, FITSA), რომელიც ძალაში 2018 წლის სექტემბერში შევიდა, ოფიციალურად ეფუძნება FARA-ს და აშშ-ის იუსტიციის დეპარტამენტთან თანამშრომლობით შეიქმნა. ამერიკული კანონის მსგავსად, FITSA ითვალისწინებს რეგისტრაციის ვალდებულებას პიროვნებების და ორგანიზაციებისთვის, რომლებიც უცხოელი მრწმუნებლების ინტერესებში ეწევიან ისეთი ტიპის საქმიანობას, რომლიც მიზანიც არის „პოლიტიკური ან სამთავრობო გავლენის“ მოპოვება. კანონი, ასევე, სიცოცხლის ბოლომდე ავალდებულებს ყოფილ მინისტრებს, რომ დაარეგისტრირონ ნებისმიერი აქტივობა, რომლებსაც უცხოელი მრწმუნებლების ინტერესების გათვალისწინებით ეწევიან, გამონაკლისი შემთხვევების გარდა.
კანადა
2021 წლიდან კანადა განიხილავს აშშ-ის და ავსტრალიის კანონმდებლობაზე დაფუძნებული უცხოეთის აგენტების რეგისტრირებასთან დაკავშირებული რეგულაციის მიღებას. 2022 წლის აგვისტოში კანადის სენატი განიხილავდა ბილს S-237, სახელწოდებით „უცხოეთის გავლენის რეესტრის ჩამოყალიბების აქტი“ (An Act to Establish the Foreign Influence Registry), რომელიც გაასაჯაროებს ყველა ფედერალური ლობისტის სახელს, რომელიც „უცხო ქვეყნის მთავრობის, ან მთავრობასთან დაკავშირებული ინდივიდის ან იურიდიული პირის“ ინტერესებით მოქმედებს და დაავალდებულებს მათ, საჯარო გახადონ მიღებული ფინანსური სარგებელი და უცხოელი კლიენტების ვინაობა, წინააღმდეგ შემთხვევაში დაისჯებიან ჯარიმით 200 000 დოლარის ოდენობით ან თავისუფლების აღკვეთით ორ წლამდე. FARA-სგან განსხვავებით, აღნიშნული ინიციატივა უცხო ქვეყნის მთავრობების გავლენას უსვამს ხაზს. მისი სპონსორი, კვებეკის სენატორი ლეო უსაკო აცხადებს, რომ კანონი „გამოავლენს მათ, ვინც ცდილობს გავლენის მოპოვებას უცხო ქვეყნების რეჟიმების“ და ისეთი ქვეყნების სასარგებლოდ, როგორიცაა ჩინეთი, რუსეთი და ირანი.
სქოლიო
კატეგორია:აშშ-ის საგარეო ურთიერთობების შესახებ კანონმდებლობა
ალბანი (კოლუმბია)
ალბანი (Albán) — ქალაქი და მუნიციპალიტეტი კოლუმბიაში, ნარინიოს დეპარტამენტში.
2005 წლის მონაცემებით, მოსახლეობა 19 367 ადამიანს შეადგენდა. ფართობი 43.47 კმ²-ია.
NGC 7146
NGC 7146 — გალაქტიკა პეგასის თანავარსკვლავედში. აღმოჩენის თარიღია 1863 წლის 11 აგვისტო. ეს ობიექტი შედის ახალ საერთო კატალოგში.
ბაია (მრავალმნიშვნელოვანი)
საკუთარი სახელი ბაია შეიძლება აღნიშნავდეს:
ჯეიმზ მიჩელი
ჯეიმზ მიჩელი (James Alix Michel; დ. 16 აგვისტო, 1944, მაე, სეიშელი) — სეიშელის პრეზიდენტი 2004-2016  წლებში. 1996-2004 წლებში იკავებდა ვიცე-პრეზიდენტის თანამდებობას.
თავდაპირველად მუშაობდა მასწავლებლად, შემდეგ გადავიდა ტურისტულ ინდუსტრიაში. ქვეყნის დამოუკიდებლობის შემდეგ გაწევრიანდა პრემიერ-მინისტრ ფრანს-ალბერ რენეს მიერ დაარსებულ პარტიაში სახალხო პროგრესული ფრონტი. 1977 წლის სახელმწიფო გადატრიალების შემდეგ ხელმძღვანელობდა ქვეყნის ეკონომიკას. 1996 წლიდან ვიცე-პრეზიდენტია. 2004 წელს ფრანს-ალბერ რენეს გადადგომის შემდეგ გახდა ქვეყნის პრეზიდენტი. 2004 წელს არჩევნების გზით გახდა ქვეყნის პრეზიდენტი.
აგუსტინ გამარა
აგუსტინ გამარა (Agustín Gamarra y Messia; დ. 27 აგვისტო, 1785, კუსკო, პერუ — გ. 18 ნოემბერი, 1841, ინგავი, ბოლივია) — პერუელი სახელმწიფო, პოლიტიკური და სამხედრო მოღვაწე. ორჯერ 1829–1833 და 1838–1841 წლებში ეკავა პერუს პრეზიდენტის თანამდებობა.
რესურსები ინტერნეტში
კატეგორია:პერუს პრეზიდენტები კატეგორია:დაბადებული 27 აგვისტო კატეგორია:დაბადებული 1785 კატეგორია:გარდაცვლილი 18 ნოემბერი კატეგორია:გარდაცვლილი 1841
ოსაკის ციხესიმაგრე
thumb|280px|ოსაკის ციხე-სიმაგრე ოსაკას ციხესიმაგრე (大坂城・大阪城; ოსაკა-ძიო) — ციხე-კოშკი იაპონიაში, ქალაქი ოსაკაში. იგი იაპონიის ერთ-ერთი ყველაზე განთქმული ციხესიმაგრეა, რომელმაც მნიშვნელოვანი როლი შეასრულა XVI საუკუნეში იაპონიის გაერთიანებაში.
ციხესიმაგრეს დაახლოებით ერთი კმ² მიწის ნაკვეთი უჭირავს. აგებულია ორ შემაღლებულ მიწაყრილ პლატფომაზე, რომელიც შემდგომში თლილი ქვის კედლებითაა გამაგრებული. ცენტრალური კოშკის შენობა ხუთ სართულიანია გარედან, ხოლო რვასართულიანი შიგნიდან და ნაგებია მაღალ ქვის ფუნდამენტზე, მისი მობინადრეების ხმლით მოიერიშეთაგან დასაცავად.
რესურსები ინტერნეტში
კატეგორია:იაპონიის ციხესიმაგრეები კატეგორია:ოსაკა
Camponotus substitutus pullulus
Camponotus substitutus pullulus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
Tapinoma nigerrimum
Tapinoma nigerrimum — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tapinoma-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
მაკა საგაიპოვა
მაკა უმარის ასული საგაიპოვა უმარის-ასული (ჩეჩნ. Макка Сагаипова, ხალხში ცნობილი მაკა ჩეჩენკა; დ. 14 თებერვალი, 1987, გროზნო) — ჩეჩენი მომღერალი და მოცეკვავე. მაკა ჩეჩნეთის ესტრადაზე ერთ-ერთი ყველაზე ახალგაზრდა და პოპულარული მომღერალია. მას ორი სოლო-ალბომი აქვს უკვე გამოშვებული. გარდა ზემოხსენებულისა, ანსამბლ „ლოვზარში“ მოღვაწეობს.
ბიოგრაფია
აქვე უნდა აღინიშნოს, რომ სხვადასხვა საიტზე ვრცელდება ბუნდოვანი ვიდეორგოლი მინაწერით „როგორ კლავენ ჩეჩნები მაკას“. რგოლის შინაარსის ნამდვილობასა და მაკას დღევანდელი ბედ-იღბლის შესახებ აღარაფერია ცნობილი. ოფიციალური ინფორმაციით, მაკა საგაიპოვა მოსკოვში ცხოვრობს.
ბოლო დროს პრესაში გაჩენილი ჭორები მაკას სიკვდილის თაობაზე უარყოფილ იქნა ინტერვიუთი, რომელიც ჩეჩნეთის სილამაზის დედოფალმა რუსულ MTV–ს მისცა.
რესურსები ინტერნეტში
კატეგორია:ჩეჩენი მომღერლები კატეგორია:დაბადებული 1987 კატეგორია:დაბადებული 14 თებერვალი
ლა-პლატის დაბლობი
მინი|ლა-პლატის დაბლობი ლა-პლატის დაბლობი — პარაგვაი-პარანის ვაკეების (ცენტრალური ვაკეები) აღმოსავლეთი დაბალი ნაწილი სამხრეთ ამერიკაში (გრან-ჩაკოსა და პამპის აღმოსავლეთით და შუამდინარეთში). გადაჭიმულია ჩრდილოეთიდან სამხრეთისაკენ 2400 კილომეტრზე, აღმოსავლეთიდან დასავლეთისაკენ 900 კილომეტრზე. წარმოადგენს სამხრეთ ამერიკის ბაქნის სინეკლიზას, რომელიც კონტინენტური (უმეტესად კაინოზოური) ნალექებით არის ამოვსებული. ლა-პლატის დაბლობზე ჩრდილოეთით ნოტიო ზაფხულიანი ტროპიკული ჰავაა. გავრცელებულია მეჩხერი ტყე, მდინარეთა გასწვრივ ვრცელი ჭაობები; სამხრეთით სუბტროპიკული თანაბრად ნოტიო ჰავაა. გავრცელებულია პრერია და სტეპი.
ლიტერატურა
კატეგორია:პარაგვაის გეოგრაფია კატეგორია:არგენტინის გეოგრაფია
ტვიკენჰემი (სტადიონი)
მინი|250პქ ტვინკჰემი - სტადიონი, ლონდონში, გაერთიანებული სამეფო. ის წარმოადგენს რაგბის უდიდეს სტადიონს ინგლისში. სტადიონზე ეტევა 82.000 ადამიანი. სიდიდით მეორე სტადიონია გაერთიანებულ სამეფოში უემბლის შემდეგ.
Here Comes the Indian
ადრეული მიქსი
ალბომის ადრეული მიქსი ხელმისაწვდომი იყო ინტერნეტში. ვოკალის უმეტესი ნაწილი ჯერ არ იყო დადებული, გიტარა უფრო გამოკვეთილი იყო და სიმღერების თანმიმდევრობაც განსხვავდებოდა.
სქოლიო
კატეგორია:2003 წლის ალბომები კატეგორია:Animal Collective-ის ალბომები
აზავერი
აზავერი — ტვირთის საკიდარი (სასაპალნე) ხარი. წერილობითი წყაროების მოწმობით, ადრინდელი შუა საუკუნეების საქართველოში ფართოდ ყოფილა გამოყენებული საოჯახო მეურნეობაში, შორ გზაზე ბარგის გადასაზიდად, აგრეთვე მშენებლობაში. აზავერი მოხსენიებულია „ვეფხისტყაოსანშიც“. ზოგიერთი ხალხი (აღმოსავლეთ აზია, ჩრდილოეთ აფრიკა და სხვა) დღესაც იყენებენ ხარს ტვირთის საკიდრად და შესაჯდომად. სასაპალნე ხარს კეხს ადგამენ. შემდგომ ხარს აღვირი ნესტოებზე აქვს დამაგრებული.
ლიტერატურა
კატეგორია:შინაური ცხოველები კატეგორია:ტრანსპორტის სახეები
კახამარკის რეგიონი
კახამარკა (Cajamarca) — რეგიონი პერუს ჩრდილოეთით. მისი ადმინისტრაციული ცენტრია ქალაქი კახამარკა. კახამარკას რეგიონი იყოფა 13 პროვინციად, რომლებიც შესაბამისად 127 უბნად იყოფა. კახამარკაში გადის პერუს და ეკვადორის ოფიციალური საზღვარი. პროვინციას ესაზღვრება პერუს 4 რეგიონი: პიურა, ლამბაიეკე, ლა-ლიბერტადი და ამასონასი.
რეგიონის ფართობია 33 317,54 კმ²-ს. 2005 წლის მონაცემებით მოსახლეობის რაოდენობა უდრის 1 359 023 ადამიანს, საშუალო სიმჭიდროვე კმ²-ზე შეადგენს 40,8 ადამიანს. რეგიონში ყველაზე გავრცელებული ენაა ესპანური.
კატეგორია:პერუს რეგიონები
რიო-დე-ჟანეირო (მრავალმნიშვნელოვანი)
საკუთარი სახელი რიო-დე-ჟანეირო შეიძლება აღნიშნავდეს:
მიზანთროპი
მინი|[[მიზანტროპი (პიესა)|მიზანტროპი, 1719]] მიზანტროპი (μισέω — სიძულვილი და ἄνθρωπος — ადამიანი) — კაცთმოძულე. ტერმინი განსაკუთრებით განთქმული გახდა მოლიერის კომედიის — მიზანტროპი შემდეგ. ტერმინი ხანდახან ასოცირდება ასოციალობასთან.
ანტონიმი — ფილანთროპი.
ლიტერატურა
კატეგორია:ადამიანის ხასიათები
NGC 7147
NGC 7147 — გალაქტიკა პეგასის თანავარსკვლავედში. აღმოჩენის თარიღია 1863 წლის 11 აგვისტო. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ალდანა
ალდანა (Aldana) — ქალაქი და მუნიციპალიტეტი კოლუმბიაში, ნარინიოს დეპარტამენტში.
2005 წლის მონაცემებით, მოსახლეობა 6 780 ადამიანს შეადგენდა. ფართობი 46 კმ²-ია.
რესურსები ინტერნეტში
კატეგორია:ნარინიოს დეპარტამენტის მუნიციპალიტეტები და ქალაქები
მოლოტოვის ხაზი
მარჯვნივ|მინი|300x300პქ| მოლოტოვის ხაზი და მისი გამაგრებული რაიონები, რუკაზე, სადაც ნაჩვენებია საზღვრები 1939-1941 წლებში. ეგრეთ წოდებული მოლოტოვის ხაზი (Линия Молотова) შედგებოდა საზღვრისპირა გამაგრებული ტერიტორიებისგან, რომლებიც აშენდა საბჭოთა კავშირის ახალ დასავლეთ საზღვრებთან 1940–1941 წლებში. 1940 წელს ბალტიისპირეთის ქვეყნების, აღმოსავლეთ პოლონეთისა და ბესარაბიის დაპყრობამ გამოიწვია ამ საზღვრის ცვლილებები.
აღწერა
ხაზი გადაჭიმული იყო ბალტიის ზღვიდან კარპატების მთებამდე. საბჭოთა კავშირის უფრო ფართო დასავლური სასაზღვრო თავდაცვის სისტემა, რომელიც გადაჭიმული იყო არქტიკული ოკეანედან შავ ზღვამდე, შედგებოდა ცამეტი გამაგრებული უბნისგან, რომელთა უმეტესობა მოიცავდა საზღვრის დაახლოებით 100 კმ-ს..
ტყვიამფრქვევები, ტანკსაწინააღმდეგო იარაღი და არტილერია განთავსებული იყო ბეტონის მრავალრიცხოვან ბუნკერებში. ურთიერთდახმარების მიზნით, ბუნკერები აშენდა ჯგუფებად, თითოეული ჯგუფი მოქმედებდა როგორც თავდაცვითი კვანძი. თითოეული რეგიონი მუდმივად დაკომპლექტებული იყო კონკრეტული სამხედრო ძალით.
როდესაც 1941 წლის 22 ივნისს ღერძის ძალებმა დაიწყეს ოპერაცია ბარბაროსა, ხაზის უმეტესი ნაწილი ჯერ კიდევ მშენებლობის პროცესში იყო. შედეგად საბჭოელებმა შესაფერისი წინააღმდეგობა ვერ გაუწიეს დამპყრობელ ჯარისკაცებს. ვერმახტის წინსვლის დროებით შეჩერება შეძლეს ხაზის მხოლოდ ოთხმა ნაწილმა, სამხრეთ ნაწილებმა. ამ ნაწილში ხაზის მშენებლობა მხოლოდ ნაწილობრივ იყო დასრულებული. ბრესტის ციხესიმაგრემ გაცილებით დიდხანს გაუძლო ვერმახტის ძალებს, მიუხედავად იმისა რომ იგი შედარებით ძველი ნაგებობა იყო და არ შედიოდა მოლოტოვის ხაზში
დღეს ლიტვაში, პოლონეთში, ბელორუსიასა და უკრაინაში არის ამ სიმაგრეების რამდენიმე კარგად შემონახული ნაშთები. იმის გამო, თუ რამდენად განსხვავდება დღევანდელი საზღვრები 1941 წლის საზღვრებისგან, ხაზის ზოგიერთი მონაკვეთი ხელმისაწვდომია, რადგან ისინი არ მდებარეობს სასაზღვრო ზონებში. თუმცა, სხვა ტერიტორიებზე წვდომა, რომლებიც მდებარეობს უშუალოდ პოლონეთ-უკრაინის, პოლონეთ-ბელორუსიის და ლიტვა-რუსეთის საზღვრების გასწვრივ, შეიძლება კვლავ შეზღუდული იყოს საზღვრის უსაფრთხოების მიზნით.
ლიტვაში ხაზი შედგებოდა ოთხი დაცული ტერიტორიისგან:
ლიტვაში სულ 101 ბუნკერი აშენდა, თუმცა ბევრი მათგანი არ დასრულებულა. ბუნკერები წარმოუდგენლად სუსტები იყვნენ და მათი სწრაფად განადგურება შეიძლებოდა ყუმბარების სროლით ან ბენზინის დაწვით მთლიანად დაუცველ პერისკოპის შახტებში.
უფრო სამხრეთით, შემდეგი რეგიონები დღეს გვხვდება პოლონეთის აღმოსავლეთ საზღვართან ბელორუსიასა და უკრაინასთან:
სახელი მოლოტოვის ხაზი არაფორმალურია, რომელმაც სულ ახლახან მოიპოვა პოპულარობა. ვიქტორ სუვოროვმა ეს ტერმინი განსაკუთრებით გაავრცელა თავისი წიგნის „ყინულისმტეხი“ საშუალებით.
მოლოტოვის ხაზის ბუნკერები Google Street View-ში
კატეგორია:საბჭოთა კავშირის სამხედრო ისტორია II მსოფლიო ომის დროს კატეგორია:მეორე მსოფლიო ომის თავდაცვითი ხაზები კატეგორია:ისტორიული თავდაცვითი ხაზები კატეგორია:საბჭოთა კავშირის გამაგრებული რეგიონები კატეგორია:ლიტვაში მეორე მსოფლიო ომის ადგილები კატეგორია:მეორე მსოფლიო ომის ადგილები პოლონეთში კატეგორია:მეორე მსოფლიო ომის ადგილები ბელორუსიაში კატეგორია:უკრაინაში მეორე მსოფლიო ომის ადგილები კატეგორია:ლიტვის სამხედრო პუნქტები
Tapinoma opacum
Tapinoma opacum — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tapinoma-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
Camponotus substitutus multipilis
Camponotus substitutus multipilis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
ნასკას კულტურა
thumb|right|250px|ჭა – ნასკას კულტურა ნასკას კულტურა — კოლუმბამდელი ცივილიზაცია პერუში. გავრცელებული იყო თანამედროვე პერუს სამხრეთ სანაპიროზე  ძვ. წ. II - ახ. წ. VI სს–ში. მთავარი ქალაქი იყო კაუაჩი. წარმოადგენს პარაკასის კულტურის გაგრძელებას.
ლიტერატურა
კატეგორია:პერუს ისტორია
გაგიკ I
170პქ|მინი|გაგიკის ძეგლი (აღმოჩენილი ქალაქ [[ანისი|ანისში)]] გაგიკ I (გ. 1020) — ბაგრატუნების დინასტიის ანისის სამეფოს მეფე 990 წლიდან. იბრძოდა სომხეთის მიწების გაერთიანებისა და ხელისუფლების ცენტრალიზაციისათვის. შემოიერთა ვაიოცძორის სათავადო და ხაჩენის ოლქი. ვასპურაკანის სამეფოს ჩამოაშორა კოგოვიტისა და ცაღკოტნის ოლქები. მისი მეფობის დროს დედაქალაქი ანისი დიდ სავაჭრო-სახელოსნო და კულტურულ ცენტრად იქცა, აშენდა საკათედრო ტაძარი და სხვა მნიშვნელოვანი ნაგებობები.
Leaving You For Me
Leaving You For Me — გერმანელი მომღერლის, მარტინ კესიცის როკ-სიმღერა, რომელიც გაფორმებულია კლასიკური ელემენტებით. სიმღერაში მიწვეული ვოკალისტია ფინელი საოპერო და აგრეთვე როკ-მომღერალი ტარია ტურუნენი. სინგლი რეალიზაციაში ჩაეშვა 2005 წლის 23 მაისს. ვიდეო გადაღებულია ვიკინგების გაერთიანება როზალია ცენტრში, რომელიც მდებარეობს დასავლეთ ფინეთში.
მიწაყრილების ჰიდრავლიკური კულტურა
მინი|250პქ მიწაყრილების ჰიდრავლიკური კულტურა (La Cultura de Las Lomas Hidráulica) ან ლიანოს-დე-მოხოსის კულტურა — კოლუმბამდელი კულტურა სამხრეთ ამერიკაში, რომელიც ყვაოდა ძვ.წ. 4000 - 1300 წლებში, თანამედროვე ბოლივიის ბენის დეპარტამენტის ტერიტორიაზე.
ამ კულტურის მთავარი მახასიათბელია სახლები, რომლებსაც ხელოვნურად, ძირითადად კერამიკის ნარჩენებისგან გაკეთებულ გორაკებზე აშენებდნენ. ამის უპირველესი მიზეზი იყო დასახლებების პერიოდული დატბორვებისგან დაცვა. ეს გორაკები ერთმანეთთან დაკავშირებული იყო ხიდებითა და მიწის შემაღლებებით.
ამ კონსტრუქციების წყალობით, ამ კულტურას შეეძლო ემართა მრავალი მდინარე, უპირველეს ყოვლისა ინტენსიური სოფლის მეურნეობისა და თევზაობის განვითარების მიზნით.
- ოსვალდო რივერა.
სქოლიო
კატეგორია:ბოლივიის ისტორია კატეგორია:ბოლივიის არქეოლოგია კატეგორია:კოლუმბამდელი კულტურები